Vsebina

# Preoblikovanje

Vnesite ali uredite informacije za filter XML.

Za dostop do tega ukaza ...

Izberite Orodja – Makri – Nastavitve filtra XML, nato kliknite Nov ali Uredi.

## DocType (vrsta dokumenta)

Vnesite DOCTYPE (vrsto dokumenta) za datoteko XML.

Javni identifikator je uporablja za odkrivanje filtrov, ko filter odprete brez navajanja filtra.

## Prebrskaj

Odpre pogovorno okno za izbor datoteke.

## XSLT za izvoz

Če je to filter za izvoz, vnesite ime filtra slogovne predloge XSLT, ki jo želite uporabiti za izvažanje.

## XSLT za uvoz

Če je to filter za uvoz, vnesite ime filtra slogovne predloge XSLT, ki jo želite uporabiti za uvažanje.

## Predloga za uvoz

Vnesite ime predloge, ki jo želite uporabiti za uvažanje. V predlogi so določeni slogi, s katerimi se prikažejo oznake XML.

Pot do mape, ki vsebuje predlogo, mora biti vključena v LibreOffice – NastavitveOrodja – Možnosti – LibreOffice – Poti. Ko odprete datoteko XML, ki uporablja predlogo, se najprej odpre predloga. V predlogi lahko včrtate sloge LibreOffice, s katerimi naj se v dokumentu XML prikažejo oznake XML.

Podprite nas!